A TANÁCS 1248/2007/EK RENDELETE
(2007. október 22.)
a költségvetési fegyelemről szóló 2040/2000/EK tanácsi rendelet hatályon kívül helyezéséről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37., 279. és 308. cikkére,
tekintettel a Bizottság javaslatára,
tekintettel az Európai Parlament véleményére (1),
tekintettel a Számvevőszék véleményére (2),
mivel:
(1)
A költségvetési fegyelemről szóló, 2000. szeptember 26-i 2040/2000/EK tanácsi rendelet (3) megállapítja azokat a szabályokat, amelyek célja az egyrészt az Európai Mezőgazdasági Orientációs és Garanciaalap Garanciarészlegével, másrészt a külső fellépésekre képzett tartalékokkal kapcsolatos közösségi kiadások megfelelő kezelésének biztosítása a költségvetési fegyelemről és a költségvetési eljárás javításáról szóló, 1999. május 6-i, az Európai Parlament, a Tanács és a Bizottság közötti intézményközi megállapodásban (4) foglalt, a hatékony és eredményes pénzgazdálkodásra vonatkozó elvekkel összhangban.
(2)
A költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i, az Európai Parlament, a Tanács és a Bizottság közötti intézményközi megállapodás (5) (a 2006-os intézményközi megállapodás) I. mellékletében szereplő, 2007-2013-as pénzügyi keretben megállapított felső értékek nem teszik szükségessé a 2040/2000/EK rendelet I. részében (mezőgazdasági kiadások) foglalt mezőgazdasági útmutatás megtartását.
(3)
A 2040/2000/EK rendelet I. részében szereplő, a mezőgazdaságra vonatkozó költségvetési fegyelemmel kapcsolatos fennmaradó rendelkezések helyébe a közös agrárpolitika finanszírozásáról szóló, 2005. június 21-i 1290/2005/EK tanácsi rendelet (6) 18., 19. és 20. cikkei léptek.
(4)
A 2040/2000/EK rendelet II. része tekintetében, a külső fellépésekre képzett tartalékokra vonatkozóan többé nincs szükség külön - a saját források rendszer összefüggésében kivételes - rendelkezésekre és intézkedésekre a garanciaalap és a sürgősségi segélyre képzett tartalék fedezése céljából. A 2006-os intézményközi megállapodás 2007-2013-as pénzügyi keretében a kölcsöngaranciákra képzett tartalék helyébe egy költségvetési sor lépett a 4., „az EU mint globális partner” megnevezés alatt. A sürgősségi segélyre képzett tartalékkal kapcsolatos fő elveket az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (7) állapítja meg, míg a annak összegét, illetve a felhasználás feltételeit a 2006-os intézményközi megállapodás határozza meg. Mivel ez közvetlenül nem érinti harmadik személyek érdekeit, nem szükséges ez utóbbiakat egy rendeletbe belefoglalni.
(5)
Ezért a 2040/2000/EK rendelet valamennyi rendelkezése tárgytalanná vált.
(6)
A 2040/2000/EK rendeletet ezért hatályát veszti,
ELFOGADTA EZT A RENDELETET:
1. cikk
A 2040/2000/EK rendelet 2007. január 1-jével hatályát veszti.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2007. október 22-én.